CELEX: 22021D1946
Language: ro
Date: 2021-09-28 00:00:00
Title: Decizia nr. 1/2021 a Comitetului specializat instituit prin articolul 8 alineatul (1) litera (r) din Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte, din 28 septembrie 2021 în ceea ce privește prelungirea perioadei menționate la articolul 540 alineatul (3) pe parcursul căreia pot fi schimbate profiluri ADN și date dactiloscopice cu Regatul Unit (2021/1946) (În conformitate cu articolul 9 alineatul (2) din anexa 1 la Acordul comercial și de cooperare, Secretariatul înregistrează orice decizie sau recomandare cu un număr de serie și cu o trimitere la data adoptării.)

10.11.2021   
               
               
                  RO
               
               
                  Jurnalul Oficial al Uniunii Europene
               
               
                  L 397/32
               
            
         DECIZIA nr. 1/2021 A COMITETULUI SPECIALIZAT INSTITUIT PRIN ARTICOLUL 8 ALINEATUL (1) LITERA (R) DIN ACORDUL COMERCIAL ȘI DE COOPERARE DINTRE UNIUNEA EUROPEANĂ ȘI COMUNITATEA EUROPEANĂ A ENERGIEI ATOMICE, PE DE O PARTE, ȘI REGATUL UNIT AL MARII BRITANII ȘI IRLANDEI DE NORD, PE DE ALTĂ PARTE,
         din 28 septembrie 2021
         în ceea ce privește prelungirea perioadei menționate la articolul 540 alineatul (3) pe parcursul căreia pot fi schimbate profiluri ADN și date dactiloscopice cu Regatul Unit (2021/1946) (1)
         
         COMITETUL SPECIALIZAT PRIVIND COOPERAREA ÎN MATERIE DE ASIGURARE A RESPECTĂRII LEGII ȘI COOPERAREA JUDICIARĂ,
         având în vedere Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte (denumit în continuare „Acordul comercial și de cooperare”), în special articolul 540 alineatul (3),
         întrucât:
         
                     (1)
                  
                  
                     Acordul comercial și de cooperare a fost semnat la 30 decembrie 2020, a fost aplicat cu titlu provizoriu de la 1 ianuarie 2021 și a intrat în vigoare la 1 mai 2021.
                  
               
                     (2)
                  
                  
                     În temeiul articolului 540 alineatul (3) din Acordul comercial și de cooperare, părțile au convenit asupra faptului că statele membre pot furniza Regatului Unit datele cu caracter personal menționate la articolele 530, 531, 534 și 536 până la data stabilită sau până la datele stabilite de Uniune în conformitate cu articolul 540 alineatul (2), dar nu mai târziu de nouă luni de la data intrării în vigoare a Acordului comercial și de cooperare. Comitetul specializat privind cooperarea în materie de asigurare a respectării legii și cooperarea judiciară poate prelungi această perioadă o singură dată, cu maximum nouă luni.
                  
               
                     (3)
                  
                  
                     Evaluările impuse în temeiul articolului 540 nu vor fi finalizate până la 30 septembrie 2021. Pentru a permite statelor membre să furnizeze în continuare Regatului Unit datele cu caracter personal menționate la articolele 530, 531, 534 și 536 începând cu 1 octombrie 2021, până la finalizarea evaluărilor, este oportun ca Comitetul specializat privind cooperarea în materie de asigurare a respectării legii și cooperarea judiciară să prelungească perioada prevăzută la articolul 540 alineatul (3) cu nouă luni, și anume până la 30 iunie 2022,
                  
               ADOPTĂ PREZENTA DECIZIE:
         
            Articolul 1
            Se prelungește până la 30 iunie 2022 perioada pe parcursul căreia statele membre pot continua să furnizeze Regatului Unit datele cu caracter personal menționate la articolele 530, 531 și 534 din Acordul comercial și de cooperare și să furnizeze Regatului Unit alte date cu caracter personal și alte informații disponibile, astfel cum se menționează la articolul 536 din Acordul comercial și de cooperare.
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles și la Londra, 28 septembrie 2021.
            
               Comitetul specializat privind cooperarea în materie de asigurare a respectării legii și cooperarea judiciară
            
            
               
                  Copreședinții
               
               Chris JONES
               Stephen RYAN
               Bruno GENCARELLI
            
         
         
            (1)  În conformitate cu articolul 9 alineatul (2) din anexa 1 la Acordul comercial și de cooperare, Secretariatul înregistrează orice decizie sau recomandare cu un număr de serie și cu o trimitere la data adoptării.